
ДО

ОБЩИНСКИ СЪВЕТ - БУРГАС
ДОКЛАДНА ЗАПИСКА
От Димитър Николов – Кмет на Община Бургас
 ОТНОСНО: Удостояване на художника  Руси Куртлаков  със званието „Почетен гражданин на Община Бургас“
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 


В Община Бургас е постъпило предложение от „Дружеството на художниците – Бургас“ за присъждане званието „Почетен гражданин на Община Бургас“ на художника Руси Куртлаков.
Руси Куртлаков е роден на 18.06.1946 г. в с. Межда, Ямболско. Завършва МЕИ – Варна. Създава  и ръководи фирма „Ремонтстрой“, когато целия му съзнателен живот протича в град Бургас. 

Неговата голяма любов е изобразителното изкуство. Галерия „Бургас“, със собственик Руси Куртлаков, e открита на 04.04.1998 г.  и там се представят Георги Баев, Светлин Русев, Георги Божилов, Димитър Киров, Стоимен Стоилов, Милко Божков, Виолета Масларова, Стоян Цанев, Лиляна Русева и др. 

Руси Куртлаков е член на Съюза на българските художници и е сред най-изтъкнатите членове на „Дружество на художниците – Бургас“, което е една от най-големите извън столични арт – организации в България. От 1978 г. участва във всички изложби на Дружеството, а като автор има 10 самостоятелни изложби. Участва също така в десетки национални експозиции и на СБХ и в множество престижни международни прояви.
Самостоятелни изложби: Бургас - 1989, 1996, 2001, 2004; Бургаска ГХГ "Петко Задгорски" - юбилейна изложба. Несебър - 1993; Ямбол - 1996; София, галерия "Арт-36" - 1997 г.; Жеравна - 2005. 

Участия в общи изложби на СБХ: Бургас - 1984; 2004; София - 1981, 1984, 1987, 1988, 1991, 1993; Кюстендил -1992г.; Толбухин - 1982, 
1986; Пловдив - 1983, 1989, 1992; Шумен - 1984; Разград - 1988; Стара Загора - 1986, 1999г.; Ямбол – 1989.
Участия в международни прояви: Международното биенале на графиката във Варна - 1983, 1987, 1991 г. Участва в представителни изложби на графиката в Русия, Испания, Италия.
Негови творби са притежание на: Бургаска ХГ „Петко Задгорски“, галерията в гр. Добрич, СГХГ-София, галерии и колекции в Русия, Канада, САЩ, Куба, Англия, Швеция, Португалия, Финландия, Италия, Франция, Испания, Полша, Белгия, Дания и др. 

Най-ярко дейността и приносът на Руси Куртлаков за град Бургас се въплъщава в неговата обществена и благотворителна дейност. 

Благотворителна дейност: 
1. Руси Куртлаков подпомога художника Руси Стоянов за създаване на Кръста в местността Шилото – един от символите на Бургас.

2. Спонсорира възстановяването на паметника на българския войник пред Военния клуб. 

3. Подпомага допълнителни дейности по завършване на параклиса "Свети Георги Победоносец" в Морската градина и създаването на голямата олтарна икона в него. 

4. През 1995 г. осигурява материала за изграждането на малкия паметник на Ал. Георгиев-Коджакафалията в двора на Сиропиталището.

5. Спонсорира паметника на Апостол Карамитев пред Летния театър. 

6. Седемнадесет поредни години за 8 март на учредената от Р.Куртлаков изложба награждава с грамота и парична награда три бургаски художнички. По този начин общо 50 художнички са отличени и подпомогнати финансово.

7. Дарява картини на високо художествено ниво на детските градини "Моряче", "Златно ключе" и "Ханс Кристиян Андерсен", на Община Бургас и Областна администрация, както и една картина за  фонда на БХГ „П. Задгорски“. 

8. Указва дългогодишна и многократна помощ при поддръжката на Графична база – Бургас. 
На основание гореизложеното, отчитайки приноса на Руси Куртлаков за развитието на изобразителното изкуство, неговата благотворителна дейност и работа за  популяризиране името на Бургас в страната и чужбина, и във връзка с чл. 21, ал.1, т.22 от Закона за местното самоуправление и местна администрация, предлагам на Общински съвет – Бургас да вземе следното

РЕШЕНИЕ: 

Удостоява Руси Куртлаков със званието „Почетен гражданин на Община Бургас“ 
Приложения: 

1. Предложение № 22-00-337/25.07.16г. от „Дружеството на художниците – Бургас“
2. Биография на предлагания кандидат;

3. Подробни мотиви;

4. Описание на дейността на кандидата и заслугите му към Община Бургас.
С уважение, 
ДИМИТЪР НИКОЛОВ

Кмет на Община Бургас

